Kommissionens forordning (EF) nr. 526/2004

af 22. marts 2004

om ændring af oplysninger i varespecifikationen for den betegnelse, der er anført i bilaget til forordning (EF) nr. 1107/96 om registrering af oprindelsesbetegnelser og geografiske betegnelser (Espárrago de Navarra)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), særlig artikel 9, og

ud fra følgende betragtninger:

(1) De spanske myndigheder har i henhold til artikel 9 i forordning (EØF) nr. 2081/92 for betegnelsen " Espárrago de Navarra", der er registreret som beskyttet geografisk betegnelse i Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92(2) anmodet om ændringer af beskrivelsen og det geografiske område.

(2) Efter en gennemgang af anmodningen om ændringer er det konkluderet, at der ikke er tale om mindre ændringer.

(3) I henhold til proceduren i artikel 9 i forordning (EØF) nr. 2081/92, og da der ikke er tale om mindre ændringer, finder proceduren i artikel 6 tilsvarende anvendelse.

(4) Det konkluderes, at der i dette tilfælde er tale om ændringer, der er i overensstemmelse med forordning (EØF) nr. 2081/92. Kommissionen har efter offentliggørelsen i Den Europæiske Unions Tidende(3) ikke modtaget indsigelser mod de omhandlede ændringer i den i nævnte forordnings artikel 7 omhandlede forstand.

(5) Ændringerne skal derfor registreres og offentliggøres i Den Europæiske Unions Tidende -

UDSTEDT FØLGENDE FORORDNING:

Artikel 1

Ændringerne i bilag I til denne forordning registreres og offentliggøres i overensstemmelse med artikel 6, stk. 4, i forordning (EØF) nr. 2081/92.

Den konsoliderede oversigt over de vigtigste oplysninger i varespecifikationen er anført i bilag II til denne forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. marts 2004.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1. Senest ændret ved forordning (EF) nr. 806/2003 (EFT L 122 af 16.5.2003, s. 1).

(2) EFT L 148 af 21.6.1996, s. 1. Senest ændret ved forordning (EF) nr. 1660/2003 (EUT L 234 af 20.9.2003, s. 10).

(3) EUT C 110 af 8.5.2003, s. 20 (Espárrago de Navarra).

BILAG I

Rådets forordning (EØF) nr. 2081/92

ÆNDRING AF VARESPECIFIKATION FOR EN BESKYTTET GEOGRAFISK BETEGNELSE (artikel 9)

1. Registreret betegnelse: I.G.P. Espárrago de Navarra (BGB asparges fra Navarra)

2. Ønskede ændringer:

Rubrikker i specifikationen

>PIC FILE= "L_2004085DA.000402.TIF">

3. Ændringer

Beskrivelse

Følgende sorter tilføjes som godkendte sorter: Dariana, Grolim, Steline og Thielim.

Følgende sorter slettes som godkendte sorter: Blanco del Pais, Cito, Darbonne 2, 3 og 4.

På markerne må der være op til 20 % ikke-godkendte sorter.

Geografisk område

På listen over kommuner i den selvstyrende region Aragón tilføjes: Biota, Boquiñeni, Luceni, Remolinos, Sádaba, Sos del Rey Católico og Uncastillo.

På listen over kommuner i den selvstyrende region Navarra tilføjes: Améscoa Baja, Ansoáin, Aoiz-Agoitz, Aranguren, Belascoáin, Berrioplano, Burlada, Castillo-Nuevo, Ciriza, Cizur, Echarri, Echáuri-Etxauri, Egüés, Elorz, Ezcabarte, Ezprogui, Galar, Guesálaz, Huarte, Ibargoiti, Iza, Izagaondoa, Juslapeña, Lana, Leache, Leoz, Lezáun, Lizoáin, Lónguida, Monreal, Noáin, Olóriz, Olza, Orisoain, Pamplona-Iruña, Romanzado, Salinas de Oro, Tiebas-Muruarte de Reta, Unciti, Unzué, Urraúl Bajo, Urroz, Vidaurreta, Zabalza og Zizur.

4. Dato for modtagelse af den fuldstændige ansøgning: ES/00098 - 14.11.2002.

BILAG II

KONSOLIDERET OVERSIGT

Rådets forordning (EØF) nr. 2081/92

"ESPÁRRAGO DE NAVARRA"

BOB ( ) BGB ( X)

Nationalt sagsnummer: -

1. Medlemsstatens ansvarlige myndighed:

Navn: Subdirección general de sistemas de calidad diferenciada. Dirección general de alimentación. Secretaria general de agricultura y alimentación del ministerio de agricultura, pesca y alimentación de España

Adresse: Paseo Infanta Isabel, 1 - E-28071 Madrid

Tlf.: (34) 913 47 53 94

Fax: (34) 913 47 54 10

E-mail: mvegaalv@mapya.es

2. Ansøgende sammenslutning:

2.1. Navn: "Consejo regulador de la denominación específica" (kontrolinstans for den specifikke betegnelse) "Espárrago de Navarra" (asparges fra Navarra)

2.2. Adresse: Avda. Serapio Huici, 22 - E-31610 Villava

Tlf.: (34) 948 01 30 45

Fax: (34) 948 01 30 46

2.3. Sammensætning: (X) andet ( )

3. Produktets art: Grøntsager - Kategori 1.8

4. Varespecifikation:

(sammenfatning af betingelserne i artikel 4, stk. 2)

4.1. Navn: "Espárrago de Navarra"

4.2. Beskrivelse:

Sprøde og friske rodskud af Asparragus Officinalis L, hvide, lilla eller grønne af sorterne Argenteuil, Dariana, Desto, Cipres, Grolim, Junon, Stéline og Thielim, bestemt til forbrug i frisk tilstand eller som konserves. Der er regler for deres længde, diameter og klasse.

På markerne må der være op til 20 % af sorter, der ikke er opført på listen over tilladte sorter.

4.3. Geografisk område:

263 kommuner i den midterste del af Ebro-dalen i Navarra, Rioja og Aragón.

4.4. Bevis for oprindelse:

Bedrifterne er registreret i de relevante registre. Produkterne forarbejdes på registrerede virksomheder, der ligger i produktionsområdet. Etiketter og garantimærker er nummererede og udstedes af kontrolinstansen.

4.5. Fremstillingsmetode:

Asparges fra registrerede bedrifter høstes og transporteres til virksomhederne under forhold, der gør, at deres friskhed bevares. De forarbejdes på vilkår, der er fastsat kontrolinstansen.

4.6. Tilknytning:

Produkterne dyrkes på svagt basisk lerjord eller lerholdig jord. Fastlandsklima med påvirkning fra Middelhavet. Gennemsnitstemperaturer på 13-14 °C. De fastsatte dyrknings-, høst- og fremstillingsmetoder kontrolleres.

4.7. Kontrolinstans:

Navn: CONSEJO REGULADOR DE LA DENOMINACIÓN ESPECÍFICA "ESPÁRRAGO DE NAVARRA"

Adresse: Avda. Serapio Huici, 22

E-31610 Villava

Tlf.: (34) 948 01 30 45

Fax: (34) 948 01 30 46.

4.8. Mærkning:

Kontrolinstansen skal godkende etiketterne, der obligatorisk skal mærkes med betegnelsen "Denominación Específica Espárrago de Navarra". De nummererede garantimærker udstedes af kontrolinstansen.

4.9. Krav i nationale bestemmelser:

Lov nr. 25/1970 af 2. december. Bekendtgørelse af 13. juli 1993 om godkendelse af forordningen om den specifikke betegnelse "Espárrago de Navarra" og kontrolinstansen Consejo Regulador.

EF-nr. ES/0098/94.01.24

Dato for modtagelse af den fuldstændige ansøgning: 19. november 2003.